OpenLLM-France/wikimedia huggingface dataset:
# Pere Moragues

Pere Moragues fou un escultor, arquitecte i orfebre del segle xiv, amb activitat documentada a l'Aragó i Catalunya.

## Biografia

Es creu que va néixer prop de l'any 1330 i, pels documents en què se l'anomena sempre "ciutadà de Barcelona", és probable que tingués lloc el seu naixement en aquesta ciutat. La seva residència va ser en la major part de la seva vida a Barcelona; tenia taller i casa al carrer Ample, on se l'anomena "carpentarius" el 1358. Casat amb Caterina, filla d'Arnau Ferrer, ferrer de Barcelona, va tenir documentat un fill, Marc, dedicat a la mateixa professió que el pare, i que el 1395 era membre del Consell de Cent de la ciutat.
La seva mort es va produir entre 1387 i 1388. És quan es té notícia que la seva vídua va vendre la casa del carrer Ample a un mercader anomenat Bernat Casasàgia.

## Treballs

El primer document en què se l'anomena és amb data 16 d'octubre de 1358 en un contracte amb el pintor Ramon Destorrents, per a la realització de set imatges de fusta, que el pintor policromaria.
L'any 1361, l'arquitecte Bernat Roca es comprometia a la realització de diverses obres per a la basílica de la Mercè (Barcelona), on s'anomenava el pintor Jaume Serra i l'escultor Pere Moragues, cosa que fa possible que fos aquest l'escultor de la imatge de la Verge de la Mercè.
Es va traslladar a Saragossa el 1376 cridat per l'arquebisbe Lope Fernández de Luna, on va romandre fins a 1384, i va executar la sepultura de l'arquebisbe destinat a la capella de Sant Miquel de la seu de Saragossa. A partir de l'any 1381, consta un acord entre el rei Pere el Cerimoniós i l'arquebisbe Fernández de Luna perquè Moragues treballés una setmana per a cada un d'ells.
El rei li va encarregar la reforma del sepulcre de la seva mare Teresa d'Entença (realitzat per Aloi de Montbrai) i la construcció d'un de nou per als seus dos germans més petits. Durant aquesta estada a l'Aragó, va realitzar la custòdia dels corporals de Daroca, una peça excel·lent d'orfebreria. El rei Pere el Cerimoniós li donava el títol de "familiarem et domesticum nostrum".
A partir del 1382, va ser mestre major de la catedral de Tortosa.

## Vegeu també

* Mare de Déu amb el nen (Moragues).

## Referències

* ↑ Madurell Marimón, J.M., "Anales y Boletín de los Museos de Arte de Barcelona", vol. VII (1949)
* ↑ Almuni, V. «Pere de Moragues, mestre major de l 'obra de la seu de Tortosa». Anuario de Estudios Medievals, 30/1, 2001, pàg. 423-449.

## Bibliografia consultada

* Terés i Tomàs, Maria Rosa. l'art Gòtic a Catalunya,Pere Moragues, escultor. Barcelona, Enciclopèdia Catalana, 2007. ISBN 978-84-412-0892-6.
# Star Trek: Insurrection

Star Trek: Insurrection és una pel·lícula estatunidenca de 1998, la novena basada en Star Trek, i dirigida per Jonathan Frakes.

## Argument

Aquesta pel·lícula tracta sobre el compliment de les Directives de la Federació Unida de Planetes. El Tinent Comandat Data es troba observant, juntament amb un equip de la Flota Estel·lar, a una societat pacífica en un planeta amb característiques especials de la seva atmosfera. Els Son'a, aliats de la Federació pretenen quedar-se amb els poders curatius i regeneratius de la radiació del planeta i intervenen en el mateix, trencant la Primera Directiva. El Comandant Data es rebel·la contra la Federació després de sofrir un curtcircuit per a defensar a aquesta societat innocent de les aspiracions dels Son'a.
La pel·lícula se situa l'any 2375.

## Enllaços externs

* Star Trek: Insurrection - Lloc web oficial
# Lederata

Lederata (en llatí: Laederata, en grec antic: Λεδεράτα o Λιτερατά) va ser una ciutat fortificada romana de la Mèsia superior vora el Danubi, a la via que anava des de Viminàcium fins a Dàcia, a la vora del riu Morgus.
Era la seu d'un destacament d'arquers a cavall quan es van iniciar les guerres dàcies. Ruïnes que probablement corresponen a aquesta ciutat es troben a la moderna Ram o Rama, a Sèrbia.

## Referències

* ↑ Smith, William (ed.). «Laederata». Dictionary of Greek and Roman Geography (1854). [Consulta: 4 desembre 2023].
* ↑ Arbore-Popescu, Grigore. Traiano: ai confini dell'impero. Milà: Electa, 1998, p. 125. ISBN 9788843566761.
# Carlos Santiago Cela Pereira

Carlos Santiago Cela Pereira (Vigo, 5 de novembre de 1936) fou un futbolista gallec de la dècada de 1950.

## Trajectòria

Es formà al Rápido de Bouzas de la ciutat de Vigo, on havia nascut. A continuació es traslladà amb els seus pares a Barcelona i la temporada 1953-54 fitxà pel CE Universitari, on a més fou convocat l'any 1954 per jugar el Mundial juvenil amb la selecció espanyola, competició on es proclamà campió.
La temporada següent fitxà pel RCD Espanyol, club amb el qual debutà a primera divisió. Immediatament fou traspassat al Reial Madrid, però no hi arribà a jugar cap partit de lliga. El febrer de 1956 fou cedit al Reial Betis, on jugà dues temporades a segona divisió, però una greu lesió de menisc l'aturà durant la segona temporada. Els seus darrers clubs foren el Terrassa FC i el Real Jaén CF, ambdós a segona.

## Referències

* 1 2 3 4 5 «Fitxa a betisweb.com». betisweb.com. Arxivat de l'original el 2017-02-15. [Consulta: 9 gener 2017].
* ↑ «Cela un crack que jugó en los 50 en el Rápido: Espanyol, Real Madrid…, y Campeón de Europa Juvenil.». rapidodebouzas.com, 01-03-2014. [Consulta: 9 gener 2017].
* ↑ TODO SOBRE TODAS LAS SELECCIONES, Félix Martialay, Editorial ESM ISBN 978-84-935390-2-3
* ↑ «CELA, EL NUEVO ARIETE DE CHAMARTÍN, ESTUDIA ECONÓMICAS». El Mundo, 28-06-1955. [Consulta: 9 gener 2017].

## Enllaços externs

* Perfil a BDFutbol
# Black (pel·lícula)

Black és una pel·lícula dramàtica índia del 2005, escrita, produïda i dirigida per Sanjay Leela Bhansali, i protagonitzada per Amitabh Bachchan i Rani Mukerji. Basada en l'autobiografia de Helen Keller La història de la meva vida, Black narra la història d'una nena sordcega i del seu professor alcohòlic. Black va batre un rècord amb l'obtenció d'onze premis Filmfare el 2006.

## Argument

Michelle McNally es posa malalta quan té 18 mesos i arran d'això es torna invident i sordmuda. La família destrossada no sap com educar-la, deixant-la estar per casa com si fos un animal. El pare, no podent suportar més la situació, decideix ingressar-la en un centre per a discapacitats, però la mare no n'està convençuda. Coneix a un professor que ha estat expulsat del centre per un problema de beguda. Com que malgrat això té molt bones referències, la mare li proposa de venir a casa per mirar si pot trobar una solució per la petita.

## Repartiment

* Amitabh Bachchan com a Debraj Sahai
* Rani Mukerji com a Michelle McNally
* Ayesha Kappor com a Michelle McNally de jove
* Shernaz Patel com a Catherine McNally
* Dhritiman Chaterji com a Paul McNally
* Nandana Sen com a Sarah McNally
* Sillo Mahava com a la senyora Gomes
* Mahabanoo Mody-Kotwal com a la senyora Nair
Viccionari
# Una ànima en silenci

Una ànima en silenci (títol original en anglès: The Quiet) és una pel·lícula estatunidenca dirigida per Jamie Babbit, estrenada el 2006.

## Argument

Dot, jove adolescent òrfena sorda i muda va a casa del seu padrí Paul Deer que viu amb la seva dona Olivia i la seva filla Nina. Però descobreix molt ràpidament que les relacions entre Nina i el seu pare són més que familiars. En efecte, els descobreix en alguns intercanvis amorosos que podria fer pensar en una relació. Mentre que Dot intenta saber-ne més i intenta fer-se una nova vida a l'institut, sap per Nina que aquesta última projecta de matar el seu pare el vespre del ball de fi d'any a mitjanit en punt. Coneix llavors Connor, un jugador de l'equip de basquet que sembla interessar-se en els seus handicaps. Però el vespre del ball, les coses no passen com estava previst ... I Nina descobreix que malgrat les aparences, els secrets poden ser tan difícils de revelar com de guardar.

## Repartiment

* Elisha Cuthbert: Nina Deer
* Camilla Belle: Dot
* Edie Falco: Olivia Deer
* Martin Donovan: Paul Deer
* Shawn Ashmore: Connor
* Katy Mixon: Michelle Fell
* David Gallagher: Brian
* Shannon Marie Woodward: Fiona
* Maria Cash: Mme Feltswatter
* Jo Baker: Myrna
* Steve Uzzell: M. Piln
* Ken Thomas: Oficial Jim
* Rudy Costa: Agent de policia
* Myrna Cabello: Cambrera

## Referències

* ↑ Una ànima en silenci a l'ésAdir.

## Enllaços externs

* Lloc Oficial
# Sospitós (pel·lícula)

Sospitós (títol original: Suspect) és un thriller dramàtic estatunidenc de 1987. Va ser dirigit per Peter Yates i compta amb Cher, Dennis Quaid i Liam Neeson en els papers estel·lars. Ha estat doblada al català.

## Argument

Després del suïcidi d'una jutgessa i l'aparent homicidi del seu secretari, un home sordmut de nom Carl Anderson és acusat com l'autor material del crim. No obstant això, la seva advocada, Kathleen, creu en la seva innocència i farà fins a l'impossible per treure la veritat a la llum. Ella, amb ajuda del conseller Eddie Sanger, que al final fa de jurat, descobriran al veritable assassí i, a més, un cercle de corrupció que arriba fins a les altes esferes.

## Repartiment

* Cher - Kathleen Riley
* Dennis Quaid - Eddie Sanger
* Liam Neeson - Carl Wayne Anderson
* John Mahoney - Jutge Matthew Bishop Helms
* Joe Mantegna - Charlie Stella
* Philip Bosco - Paul Gray
* Fred Melamed - Morty Rosenthal
* Bernie McInerney - Walter
* Bill Cobbs - Jutge Franklin
* Richard Gant - Everett Bennett
* Jim Walton - Jutge Marshal

## Crítica

Després de veure l'escena final de la pel·lícula, que és qualificada a l'estil Deus ex machina on el nom de l'assassí és finalment revelat, el crític cinematogràfic Roger Ebert va valorar la solidesa de la cinta i les interpretacions, però va deixar veure la seva frustració pel seu fràgil final. La cinta va rebre dos punts i mig de tres per Ebert i té una aprovació del 69% en el lloc especialitzat Rotten Tomatoes, basada en 16 crítiques.

## Referències

* ↑ esadir.cat. Sospitós. esadir.cat.
* ↑ «Suspect». The New York Times.
* 1 2 Roger Ebert: Suspect Arxivat 2012-09-22 a Wayback Machine.. - Chicago Sun Times. - 23 d'octubre de 1987.
Viccionari
# Bòinitsa

El municipi de Bòinitsa (búlgar: Община Бойница) és un municipi búlgar pertanyent a la província de Vidin, amb capital a la ciutat de Bòinitsa. Es troba a l'oest de la província, a la frontera amb Sèrbia, prop de la ciutat de Zaječar.
L'any 2011 tenia 1.341 habitants, gairebé tots ètnicament búlgars. Una tercera part de la població viu a la capital municipal, Bòinitsa.

## Localitats

El municipi es compon de les següents localitats:
| Localitat | Ciríl·lic | Població(desembre de 2009) |
| Bòinitsa | Бойница | 595 |
| Borilovets | Бориловец | 299 |
| Gradskovski Kolibi | Градсковски колиби | 67 |
| Kanits | Каниц | 15 |
| Perilovets | Периловец | 91 |
| Rabrovo | Раброво | 468 |
| Shipikova Majala | Шипикова махала | 8 |
| Shishentsi | Шишенци | 174 |
| Total | | 1717 |

## Referències

* ↑ «Mapa de Bòinitsa». Google Maps.
* ↑ «НАСЕЛЕНИЕ ПО ОБЛАСТИ, ОБЩИНИ, НАСЕЛЕНИ МЕСТА И САМООПРЕДЕЛЕНИЕ ПО ЕТНИЧЕСКА ПРИНАДЛЕЖНОСТ КЪМ 1.02.2011 ГОДИНА» (en búlgar). Национален статистически институт (Institut Nacional d'Estadística de Bulgària). [Consulta: 24 febrer 2018].
* ↑ (anglès) Bulgarian National Statistical Institute - Bulgarian towns in 2009 Arxivat 2010-11-13 a Wayback Machine.
* ↑ (anglès) Bulgarian National Statistical Institute - Bulgarian villages under 1000 inhabitants - December 2009
* ↑ (anglès) Bulgarian National Statistical Institute - Bulgarian Settlements 1000-5000 inhabitants - December 2009

## Enllaços externs

* Bòinitsa - Lloc web oficial
# Passion Fish

Passion Fish és una pel·lícula estatunidenca escrita i dirigida per John Sayles, estrenada el 1992. La van protagonitzar Mary McDonnell, Alfre Woodard, Vondie Curtis-Hall, David Strathairn i Leo Burmester.
Explica la història d'una estrella de telenovel·la, paralítica després d'haver estat colpejada per un taxi, i que es veu obligada a tornar a la seva llar familiar i confiar en una sèrie d'infermeres.

## Argument

May-Alice Culhane, una actriu de telenovel·la diurna a Nova York, queda paralitica després d'un accident. La pel·lícula comença en un llit d'hospital, confosa i espantada, mirant el seu propi show a la televisió i cridant: "Això se suposava que seria el meu primer pla!"
Sense altres opcions, torna a la seva antiga família i a la casa buida a Louisiana, on beu molt, i molesta a cada cuidador i s'enfonsa en l'autocompassió.
La seva visió comença a canviar amb l'arribada de Chantelle, una infermera amb els seus propis problemes de la vida. Els dos a poc a poc troben una connexió entre elles, i com a resultat, les seves vides canvien subtilment.

## Repartiment

* Mary McDonnell: May-Alice Culhane
* Alfre Woodard: Chantelle
* Lenore Banks: Infermera Quick
* Vondie Curtis-Hall: Sugar LeDoux
* William Mahoney: Max
* David Strathairn: Rennie
* Leo Burmester: Reeves
* Nelle Stokes: Terapeuta 1
* Brett Ardoin: Terapeuta 2
* Nora Dunn: Ti-Marie
* Michael Mantell: Dr. Kline
* Mary Portser: Precious
* Angela Bassett: Dawn/Rhonda
* Daniel Dupont: Terapeuta 3

## Premis i nominacions
### Premis

* Flanders International Film Festival: Grand Prix; John Sayles; 1993
* Premis Independent Spirit: Millor actriu secundària, Alfre Woodard; 1993

### Nominacions

* Oscar a la millor actriu per Mary McDonnell
* Oscar al millor guió original per John Sayles; 1993
* Globus d'Or a la millor actriu dramàtica, Mary McDonnell
* Globus d'Or a la millor actriu secundària, Alfre Woodard; 1993
* Premis Independent Spirit: Millor actor secundari, David Strathairn; 1993

## Enllaços externs

* Passion Fish a DavidStrathairn (anglès)
# Municipi de Màkreix

El municipi de Màkreix (búlgar: Община Макреш) és un municipi búlgar pertanyent a la província de Vidin, amb capital a la ciutat de Màkreix. Està situat a la plana del Danubi, a 12 km al sud-oest del Danubi, i fa frontera amb Sèrbia a l'oest.
El municipi té un territori de 229 km² amb una població que el desembre de 2009 era de 4.958 habitants, i que l'any 2011 tenia 1.630 habitants.

## Localitats

El municipi es compon de les següents localitats:
| Localitat | Ciríl·lic | Població(desembre de 2009) |
| Màkreix | Макреш | 473 |
| Kireevo | Киреево | 268 |
| Podgore | Подгоре | 278 |
| Rakovitsa | Раковица | 611 |
| Tolovitsa | Толовица | 70 |
| Tsar Shishmanovo | Цар Шишманово | 157 |
| Valchek | Вълчек | 81 |
| Total | | 1.938 |

## Referències

* ↑ «Mapa de Màkreix». Google Maps.
* 1 2 (anglès) Bulgarian National Statistical Institute - Bulgarian towns in 2009 Arxivat 2010-11-13 a Wayback Machine.
* ↑ «Pop Mashke - Bulgaria Division». [Consulta: 27 febrer 2018].
* ↑ (anglès) Bulgarian National Statistical Institute - Bulgarian villages under 1000 inhabitants - December 2009
* ↑ (anglès) Bulgarian National Statistical Institute - Bulgarian Settlements 1000-5000 inhabitants - December 2009

## Enllaços externs

* Municipi de Màkreix - Lloc web oficial
# Megalohyrax

Megalohyrax és un gènere extint de damans de la família dels pliohiràcids que visqueren a Àfrica i Àsia des de l'Eocè inferior fins al Miocè mitjà, fa entre 13,8 i 55,8 milions d'anys. Se n'han trobat restes fòssils a Algèria, l'Aràbia Saudita, Egipte, Etiòpia i Kenya. Mantingueren una morfologia extremament conservadora durant la seva llarga existència. Les seves dents fan pensar que eren animals brostejadors que es nodrien de fulles. El nom genèric Megalohyrax significa ‘Hyrax gros’ i es refereix al fet que devia assolir la mida d'un tapir de grans dimensions.

## Referències

* 1 2 Entrada «Megalohyrax» de la Paleobiology Database (en anglès). [Consulta: 8 octubre 2024].
* ↑ Werdelin i Sanders, 2010, «Hyracoidea» (D. T. Rasmussen i M. Gutiérrez).
* ↑ Prothero, 2017, p. 75 i 76.
* ↑ Palmer, 1904, p. 951.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
* Prothero, D. R. The Princeton Field Guide to Prehistoric Mammals (en anglès). Princeton University Press, 2017. ISBN 978-0-691-15682-8.
* Werdelin, L.; Sanders, W. J. Cenozoic Mammals of Africa (en anglès). University of California Press, 2010. ISBN 9780520257214.
# 551
## Esdeveniments

* Juliol: Un terratrèmol seguit d'un tsunami arrasa Beirut (Berytus) i provoca vora 50.000 morts.
* L'Imperi Romà d'Orient conquereix als vàndals l'illa de Pantel·leria.
* Atanagild esdevé rei dels visigots en rebel·lió contra Àkhila I.

## Referències

* ↑ Darawcheh, Ryad; Sbeinati, Mohamed Reda; Margottini, Claudio; Paolini, Salvatore «THE 9 JULY 551 AD BEIRUT EARTHQUAKE, EASTERN MEDITERRANEAN REGION». Journal of Earthquake Engineering, 4, 4, 2000, pàg. 403. ISSN: 1363-2469.
* ↑ Evans, J. A. S.. The age of Justinian : the circumstances of imperial power. Londres: Routledge, 1996. ISBN 0-203-16961-1.
* ↑ Cebrián, Juan Antonio. «Cap. XV: Atanagildo. El Reino de Toledo.». A: La aventura de los godos. Edición limitada. Madrid: La Esfera de los Libros, 2002. ISBN 84-9734-091-4.
# Aegyo

Aegyo (en coreà: 애교, hanja: 愛嬌) en coreà es refereix a una mostra d'afecte bufona sovint expressada a través d'una veu, expressions facials i gestos de nadó o bufona. Aegyo literalment significa comportar-se de manera bufona i s'espera dels ídols tant hòmens com dones del k-pop on generalment es comporten d'aquella manera.

## Rerefons

Puzar afirma que l'aegyo en la cultura popular com actuen les dones joves sud-coreanes, especialment en les relacions romàntiques. Fer gestos de mà bufons i expressions bufones en les fotografies, per exemple, són comportament vistos generalment en moltes dones joves en Corea del Sud.

## Referències

* ↑ Jung, Sun. Korean Masculinities and Transcultural Consumption: Yonsama, Rain, Oldboy, K-Pop Idols. Hong Kong University Press, p. 165. ISBN 978-988-8028-66-5.
* ↑ Utz, Christian; Lau, Frederick. Vocal Music and Contemporary Identities: Unlimited Voices in East Asia and the West. Routledge, 2013, p. 279. ISBN 978-0-415-50224-5.
* ↑ Puzar, Aljosa «Asian Dolls and the Western Gaze: Notes on the Female Dollification in South Korea». Asian Women, 27, 2, 2011, pàg. 81-111.
# Aixa (eina)

Una aixa és una eina que serveix per treballar la fusta. L'empren els fusters, els boters, els carreters i, molt especialment, els fusters de ribera o navals, coneguts per això amb el nom de mestres d'aixa. L'aixa està formada per una planxa d'acer amb un mànec. El tall està disposat perpendicularment a l'eix del mànec (en una destral el tall és relativament paral·lel al mànec).

## Tipus d'aixes

* Aixa corba d'una sola mà, amb la fulla metàl·lica corbada i el tall inclinat de fora a dins.
* Aixa de dues mans, de mànec llarg i recte, amb la fulla de metall generalment plana.
* Aixa de mà, amb mànec curt a voltes corbat, el ferro pla una mica ample i amb el tall molt afinat.
* Aixa
* Forma d'usar l'aixa de dues mans
Les eines agrícoles aixada, aixadell, aixadella i alguna altra, s'assemblen a l'aixa.

## En l'Antic Egipte

Es troben aixes a l'Antic Egipte des de l'Imperi Antic. Originalment la fulla de l'aixa era feta de pedra, però en el Període Predinàstic, ja existien aixes de coure que van substituir les de sílex. Les fulles de pedra eren lligades al mànec de fusta, mentre que les fulles de metall s'encaixaven directament al mànec.
A la llista de Gardiner, al subgrup "U", apareixen representacions d'aixes en jeroglífic.
| Codi | Transl. | Objecte representat | Descripció |
| U19 | nw | Aixa | Fonograma del so nu. |
| U20 | nw | Aixa | Fonograma del so nu. |
| U21 | stp | Aixa clavada en fusta | Determinatiu i ideograma d'escollir. Abreviatura d'elegit. (stp-n-rꜣ "Elegit de Ra") Fonograma del so stp. |
L'ahnetjer (Manual de Codificació, transliteració: aH-NTR) es mostra com un instrument similar a una aixa, que fou utilitzat en la cerimònia de l'obertura de la boca, amb la intenció de transmetre poder als sentits de les estàtues i mòmies, facultats per les quals es manifesta la vida. Pel que sembla era la pota davantera d'un bou acabat de sacrificar amb el que se'ls tocava la boca.
L'aixa com a instrument cerimonial derivava de l'eina de treball utilitzada per picapedrers o fusters, encara que alguns estudiosos pensen que podria provenir de l'instrument emprat per tallar el cordó umbilical del nounat.

## Referències

* ↑ DCVB : Aixa
* ↑ Rice, M. "A statue of the third dynasty boat builder Ankhwah is showing him holding an adze" en "Who's who in ancient Egypt". Nueva York: Routledge, 1999, p. 25. ISBN 0-415-15448-0.
* ↑ Shubert SB y Bard, KA. Encyclopedia of the archaeology of ancient Egypt. Nueva York: Routledge, 1999, p. 458. ISBN 0-415-18589-0.

## Enllaços externs

* Els mestres d'aixa en el Llibre del Consolat del Mar.
* Eines d'un boter (constructor de bótes) de fusta. Inclou una aixa.
# Campionat del món de rem de 2012

El campionat del món de rem de 2012 va ser el campionat del món que es van celebrar entre el 15 i el 19 d'agost de 2012 a Plòvdiv (Bulgària). Com a conseqüència dels Jocs Olímpics de Londres, el programa va quedar limitat a categories no olímpiques, a més de coincidir amb la celebració del campionat del món de rem júnior.

## Resultats
### Masculí

| Categoria: | Or: | Temps | Plata: | Temps | Bronze: | Temps |
| M2+ | Belarús Stanislau Shcharbachenia Aliaksandr Kazubouski Piotr Piatrynich (c) | 6:55.33 | França Michael Molina Benjamin Lang Benjamin Manceau (c) | 6:55.93 | Canadà Kai Langerfeld Peter McClelland Dane Lawson (c) | 6:56.61 |
| LM1x | Dinamarca Henrik Stephansen | 6:56.41 | Hongria Péter Galambos | 6:57.50 | Estats Units Andrew Campbell Jr | 6:57.88 |
| LM4x | Polònia Adam Sobczak Mariusz Stańczuk Artur Mikołajczewski Miłosz Jankowski | 5:55.03 | Grècia Georgios Konsolas Nikolaos Afentoulis Panagiotis Magdanis Eleftherios Konsolas | 5:56.74 | R.P. de la Xina Yangyang Liang Yang Guo Guofeng Fa Deming Kong | 5:57.12 |
| LM2- | Itàlia Luca De Maria Armando Dell'Aquila | 6:37.11 | Països Baixos Arnoud Greidanus Joris Pijs | 6:37.18 | França Jean-Christophe Bette Fabien Tilliet | 6:39.88 |
| LM8+ | Alemanya Matthias Schömann-Finck Jost Schömann-Finck Martin Kühner Jonas Schützeberg Christian Hochbruck Jochen Kühner Bastian Seibt Lars Wichert Martin Sauer (c) | 5:44.10 | Itàlia Jiri Vlcek Catello Amarante Salvatore di Somma Davide Riccardi Livio La Padula Martino Goretti Andrea Caianiello Metteo Pinca Gianluca Barattolo (c) | 5:46.78 | R.P. de la Xina Feng Ke Yulja Meng Jiahai Wang Shuai Shi Xiaoyun Zheng Zhenwei Hou Qiang Li Jingbin Zhao Minjian Wang (c) | 5:47.85 |

### Femení

| Categoria: | Or: | Temps | Plata: | Temps | Bronze: | Temps |
| LW1x | Grècia Alexandra Tsiavou | 7:32.37 | Àustria Michaela Taupe-Traer | 7:37.04 | Belarús Alena Kryvasheyenka | 7:38.93 |
| LW4x | Polònia Magdalena Kemnitz Jaclyn Halko Agnieszka Renc Weronika Deresz | 6:36.17 | Dinamarca Helene Olsen Sarah Juergensen Christina Pultz Sarah Christensen | 6:37.82 | Itàlia Giulia Pollini Enrica Marasca Elena Coletti Erika Bello | 6:39.13 |

## Medaller

| Posició | País | Or | Plata | Bronze | Total |
| 1 | Polònia | 2 | 0 | 0 | 2 |
| 2 | Itàlia | 1 | 1 | 1 | 3 |
| 3 | Dinamarca | 1 | 1 | 0 | 2 |
| 3 | Grècia | 1 | 1 | 0 | 2 |
| 5 | Belarús | 1 | 0 | 1 | 2 |
| 6 | Alemanya | 1 | 0 | 0 | 1 |
| 7 | França | 0 | 1 | 1 | 2 |
| 8 | Àustria | 0 | 1 | 0 | 1 |
| 8 | Hongria | 0 | 1 | 0 | 1 |
| 8 | Països Baixos | 0 | 1 | 0 | 1 |
| 11 | R.P. de la Xina | 0 | 0 | 2 | 2 |
| 12 | Canadà | 0 | 0 | 1 | 1 |
| 12 | Estats Units | 0 | 0 | 1 | 1 |

## Referències

* ↑ «2012 World Rowing Championships: Event Information». International Rowing Federation. [Consulta: 21 juny 2015].
* ↑ M2+ Results, WorldRowing.com
* ↑ LM1x Results, WorldRowing.com
* ↑ LM4x Results, WorldRowing.com
* ↑ LM2- Results, WorldRowing.com
* ↑ LM8+ Results, WorldRowing.com
* ↑ LW1x Results, WorldRowing.com
* ↑ LW4x Results, WorldRowing.com
# Plovdiv Cup

La Plovdiv Cup era una cursa ciclista que es disputava a Plòvdiv (Bulgària). La cursa es creà el 2008 i va formar part del calendari de l'UCI Europa Tour. Només va durar una edició.

## Palmarès

| Any | Vencedor | Segon | Tercer |
| 2008 | Aleksandar Dukić | Leonard Zeneli | Alexandru Niculae Ciocan |

## Enllaços externs

* Palmarès a sitiodeciclismo.net
* Palmarès a cyclebase.nl